Samo

Samo (k. 658) oli frankkikauppias, joka oli todennäköisesti kotoisin nykyisestä Sensin kaupungista. Hän perusti ensimmäisen slaavien valtakunnan.

Valtakunta syntyi vuonna 623, kun slaavit ryhtyivät ajamaan avaareja ulos Slovakiasta. Valtakunta saavutti itsenäisyytensä, kun se kukisti frankkikuningas Dagobert I:n armeijan 631.

Samon valtakunta käsitti parhaimmillaan nykyisen Määrin, Slovakian, Ala-Itävallan ja todennäköisesti Böömin ja Elbe-joen varrella sijainneen Sorbian sekä väliaikaisesti Kärntenin. Samon kuoleman jälkeen 658 tai 659 valtakunnan kohtalo on epäselvä. Todennäköisesti valtakunta hajosi ja avaarit valtasivat alueen uudelleen.

Lähteet 

Slovakian historia
Tšekin historia